સૌ પ્રથમ પૌઆને એક ચારણી અથવા રસ ગાળવાની ગળણીમાં [સ્ટ્રેઈનરમાં ] ધોઈ લેવા, ત્યારબાદ એક વાસણમાં તેલ ગરમ કરવું, તેમાં રાઈ નાખવી તે તતડે એટલે જીરું અને હિંગ નાખવા, હવે તેમાં સમારેલ ડુંગળી નાખી એકાદ મિનીટ સાંતળી સમારેલ બટાકા ઉમેરવા, મીઠું અને હળદર નાખી 1/4 કપ પાણી ઉમેરી હલાવીને ઢાંકણ ઢાંકી ધીમા તાપે બટાકા પકાવવા, [ કાચા બટાકાના બદલે બાફેલ બટાકા પણ લઇ શકાય તો તેમાં પાણી નાખવાની જરૂર નથી, ડાયરેક્ટ વઘારવા ] બટાકા પાકી જાય પછી ધોયેલ પૌઆ અને આદુ, મરચાની પેસ્ટ, જરૂર પડે તો મીઠું, લીંબુનો રસ અને ખાંડ નાખવા, બધું સારી રીતે મિક્સ કરવું, હવે દૂધ ઉમેરવું, અને એકાદ મિનીટ ધીમા તાપે પકાવી, સમારેલ કોથમીર નાખી હલાવીને ગેસ બંધ કરવો, સમારેલ કોથમીર વડે સજાવવા, સજાવવા લીંબુની ફાડ પણ મૂકી શકાય.